CELEX: C2005/093/10
Language: et
Date: 2005-04-16 00:00:00
Title: Kohtuasi C-19/05: Euroopa Ühenduste Komisjoni 20. jaanuari 2005. aasta hagi Taani Kuningriigi vastu

16.4.2005   
            
            
               ET
            
            
               Euroopa Liidu Teataja
            
            
               C 93/5
            
         Euroopa Ühenduste Komisjoni 20. jaanuari 2005. aasta hagi Taani Kuningriigi vastu
   (Kohtuasi C-19/05)
   (2005/C 93/10)
   Kohtumenetluse keel: taani
   Euroopa Ühenduste Komisjon esitas 20. jaanuaril 2005 (14. jaanuari faks) hagi Taani Kuningriigi vastu. Euroopa Komisjoni esindaja on N. B. Rasmussen ja G. Wilms, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               —
            
            
               kinnitada, et jättes komisjonile maksmata 18 687 475 Taani krooni suuruse summa koos alates 27. juulist 2000 arvestatava viivisega, rikkus Taani Kuningriik ühenduse õigusest tulenevaid kohustusi, eelkõige EÜ artiklist 10 ja nõukogu 31. oktoobri 1994. aasta otsuse 94/728/EÜ, Euratom, (1) mis käsitleb ühenduse omavahendite süsteemi, artiklitest 2 ja 8 tulenevaid kohustusi;
            
         
               —
            
            
               jätta kohtukulud Taani Kuningriigi kanda.
            
         Õiguslikud alused ja peamised argumendid
   Hagis viidatud summa kujutab endast kohustust, mida Taani toll jättis ajavahemikul 1994-1997 ettevõttelt kogumata, kuna lubas teatavaid kaupu importida tollimaksuvabalt. Nimetatud luba anti kaupade osas, mis olid mõeldud vastavalt nõukogu 23. juuli 1987. aasta määruse (EMÜ) nr 2658/87 (2) tariifi- ja statistikanomenklatuuri ning ühise tollitariifistiku kohta I lisa II jaole teatavat liiki laevadele, paatidele ja muudele veesõidukitele paigaldamiseks või nende varustamiseks. Need kaubad olid siiski mõeldud konteinerite tootmiseks ning nendele ei saanud, nii nagu Taani ametiasutused ka hiljem tunnistasid, nimetatud sätteid kohaldada.
   Taani ametiasutused jätsid ebaseaduslikult nimetatud summa ühendusele omavahenditena kasutatavaks tegemata. Sellega seoses esitatud etteheited on samased nendega, mis komisjon esitas oma hagis Taani vastu kohtuasjas C-392/02. (3)
   
   
      (1)  EÜT L 293, 12.11.1994, lk 9.
   
      (2)  EÜT L 256, 7.9.1987, lk 1.
   
      (3)  ELT C 31, 8.2.2003, lk 4.